Na osnovu Programa mjera za unapređenje poljoprivredne proizvodnje u 2020. godini na području Grada Zenica broj: 01-45-11729/20 od 04.06.2020. godine, Grad Zenica, putem Službe za privredu i upravljanje razvojem, raspisuje:

**JAVNI POZIV**

**za podnošenje zahtjeva za refundaciju troškova obaveza doprinosa za obrte u poljoprivredi**

1. **PREDMET JAVNOG POZIVA**

Predmet Javnog poziva je dodjela bespovratnih finansijskih sredstava za poljoprivredne proizvođače s područja Grada Zenice, koji su tokom 2020. godine registrovali poljoprivrednu djelatnost kao osnovno zanimanje u skladu sa Zakonom o obrtu i srodnim djelatnostima.

1. **NAMJENA I IZNOS PODSTICAJNIH SREDSTAVA**

Podsticajna sredstva su namjenjena za refundaciju troškova obaveza doprinosa (PIO, zdravstveno osiguranje i osiguranje od nezaposlenosti) za vlasnike obrta u poljoprivredi, registrovanih u 2020. godini.
Ukupan iznos javnog poziva je 2.000,00 KM.

1. **PRAVO UČEŠĆA**

Pravo na učešće za odobravanje sredstava **za refundaciju troškova obaveza doprinosa (PIO, zdravstveno osiguranje i osiguranje od nezaposlenosti)** imaju vlasnici registrovanih obrta u oblasti poljoprivrede:

- registrovanih u 2020. godini

- čiji je obrt upisan u Registar poljoprivrednih gazdinstava i Registar klijenata,

- koji se bave jednom od dolje navedenih poljoprivrednih proizvodnji, te u istoj proizvodnji
posjeduju:

* minimalno 2 muzne krave
* minimalno 5 grla tovnih junadi
* minimalno 50 ovaca
* minimalno 25 koza
* minimalno 5.000 tovnih pilića
* minimalno 500 koka nosilica
* minimalno 5 rasplodnih krmača
* minimalno 30 tovnih prasadi
* minimalno 30 pčelinjih društava
* minimalno 200m2  plastenika ili staklenika
* minimalno 2 dunuma pod jagodičastim voćem
* minimalno 3 dunuma intenzivnih zasada visokostablašica (jabučasto, koštičavo i jezgrasto voće).

Podsticajna sredstva za refundaciju gore navedenih doprinosa će se realizovati u naredne tri godine pri čemu se u prvoj, odnosno 2020. godini refundiraju troškovi u iznosu od 100%, u drugoj godini 50% i trećoj 25% od ukupnog iznosa troškova doprinosa. Podsticajna sredstva za refundaciju troškova doprinosa će biti uplaćivani sukcesivno na kraju svakog mjeseca, nakon dostavljenog obrasca na kojem su vidljive uplate obaveznih doprinosa.

1. **OBAVEZNA DOKUMENTACIJA**

Uz zahtjev za podsticaj podnosioci trebaju priložiti sljedeću dokumentaciju:

1. Ovjerenu kopiju Rješenja o registraciji djelatnosti - poljoprivreda (osnovna djelatnost)
2. Uvjerenje od nadležne Porezne ispostave o uplaćenim doprinosima (original ili ovjerena kopija)
3. Ovjerenu izjavu podnosioca zahtjeva da će odobrena novčana sredstva namjenski utrošiti i registrovanu djelatnost održavati minimalno 36 mjeseci
4. Obavještenje o razvrstavanju djelatnosti prema Klasifikaciji djelatnosti (izdato od strane Federalnog zavoda za statistiku - Kantonalni ured Zenica)
5. Potvrdu o otvorenom aktivnom računu
6. **PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija koju će imenovati Gradonačelnik. Komisija će izvršiti odabir korisnika na osnovu prispjelih prijava, provjerene dokumentacije i uviđaja na terenu. Grad Zenica će sa odabranim kandidatima zaključiti ugovor o dodjeli podsticajnih sredstava kojim će se regulisati međusobna prava i obaveze. Nepotpune i neblagovremene prijave se neće uzimati u razmatranje.

**NAPOMENA:**Vlasnici poljoprivrednih obrta, koji ostvare pravo na podsticaj za refundaciju troškova obaveznih doprinosa (PIO, zdravstveno osiguranje i osiguranje od nezaposlenosti), ne mogu ostvariti podsticaju proširenju proizvodnje u oblasti poljoprivrede.

1. **NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na info pultu Grada Zenica. Zahtjev sa obaveznom dokumentacijom se dostavlja na protokol Grada Zenica. **Rok za podnošenje zahtjeva je 30 dana, od dana objavljivanja javnog poziva na web stranici Grada.**Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu i upravljanje razvojem Grada Zenica, na brojeve telefona 032/447-706 i 032/447-708, svakim radnim danom od 07.30 do 16.00 sati.